(1 ) Ίδρυση Εργαστηρίου στο Παιδαγωγικό Τμήμα Δημοτικής Εκπαίδευσης του Πανεπιστημίου Κρήτης και καθορισμός του Εσωτερικού του Κανονισμού. Ιδρύεται στο Παιδαγωγικό Τμήμα Δημοτικής Εκπαίδευσης του Πανεπιστημίου Κρήτης Εργαστήριο με τον τίτλο «Εργαστήριο Έρευνας Επιστημών της Αγωγής και Οπτικοακουστικών Μέσων» το οποίο καλύπτει τις διδακτικές και ερευνητικές ανάγκες στα γνωστικά αντικείμενα: Ιστορία και Κοινωνιολογία της εκπαίδευσης, Συγκριτική Παιδαγωγική, θεωρία και μεθοδολογία της διδασκαλίας, Εκπαιδευτική τεχνολογία, Εκπαιδευτική αξιολόγηση, Διδακτική - μεθοδολογία των επιμέρους μαθημάτων, θεωρίες και διαταραχές της μάθησης, Εκπαίδευση ατόμων με ειδικές ανάγκες, Σχολικός και Επαγγελματικός προσανατολισμός Για την εκπλήρωση του σκοπού του το εργαστήριο: Καταρτίζει και εκτελεί αυτοτελή ή με τη συνεργασία άλλων Εργαστηρίων ή άλλων φορέων, ερευνητικά προγράμματα Οργανώνει σεμινάρια, συνέδρια και επιστημονικές διαλέξεις Εκδίδει τα πορίσματα του ερευνητικού του έργουΤο εργαστήριο έχει ως αποστολή: Την κάλυψη των διδακτικών αναγκών, σε προπτυχιακό και μεταπτυχιακό επίπεδο του Παιδαγωγικού Τμήματος Δημοτικής Εκπαίδευσης του Πανεπιστημίου Κρήτης, ιδιαίτερα σε θέματα ψυχοπαιδαγωγικής έρευνας, παραγωγής οπτικοακουστικών μέσων και πρακτικής άσκησης των φοιτητών στη χρήση των μέσων αυτών Τη δημιουργία σχολικού μουσείου και αρχείου σχολικού βιβλίου Τη διεξαγωγή βασικής και εφαρμοσμένης έρευνας σε θέματα συναφή με τα γνωστικά αντικείμενα Την υποστήριξη ερευνητικών δραστηριοτήτων άλλων Εργαστηρίων του Ιδρύματος καθώς και την επίτευξη συνεργασίας στον τομέα της έρευνας και την ανταλλαγή εμπειριών με μέλη ΔΕΠ άλλων συγγενών Τμημάτων του Πανεπιστημίου Κρήτης, των Α.Ε.Ι. της χώρας καθώς και με μέλη άλλων ερευνητικών φορέων της ημεδαπής ή της αλλοδαπής.Προσωπικό Το προσωπικό του Εργαστηρίου απαρτίζεται από τα μέλη ΔΕΠ του Παιδαγωγικού Τμήματος Δημοτικής Εκπαίδευσης που το γνωστικό τους αντικείμενο εμπίπτει με τα διδακτικά και ερευνητικά ενδιαφέροντα του Εργαστηρίου, όπως αυτά ορίζονται στο άρθρο 1 του παρόντος διατάγματος, καθώς και τα μέλη του Ειδικού Διοικητικού - Τεχνικού Προσωπικού και λοιπού Επιστημονικού Προσωπικού που τοποθετείται στο Εργαστήριο σύμφωνα με τις διατάξεις του άρθρου 4 παρ. 1 του Ν. 2083/92 (Α 159).Διοίκηση - Αρμοδιότητες Το Εργαστήριο διευθύνεται από μέλος του Διδακτικού Ερευνητικού Προσωπικού (Δ.Ε.Π.), σύμφωνα με τις διατάξεις του άρθρου 28 παρ. 22 του Ν. 2083/1992 (Α 159). Ο Διευθυντής ασκεί τις αρμοδιότητες που ορίζει το άρθρο 7 του Ν. 1268/1982 και επιπλέον:. Συντονίζει το διδακτικό (προπτυχιακά - μεταπτυχιακό) και ερευνητικό έργο του Εργαστηρίου Καταρτίζει και υποβάλλει για έγκριση στα αρμόδια όργανα του Ιδρύματος το ετήσιο πρόγραμμα λειτουργίας του Εργαστηρίου και μεριμνά για την τήρηση του Μεριμνά για την οικονομική διαχείριση των εσόδων του Εργαστηρίου Μεριμνά για τη στελέχωση του Εργαστηρίου με το αναγκαίο προσωπικό Μεριμνά για την κατανομή των χώρων του Εργαστηρίου Υποβάλλει τον ετήσιο απολογισμό των δραστηριοτήτων του Εργαστηρίου Εισηγείται τους υπεύθυνους αναλωσίμων υλικών και του κινητού εξοπλισμού και Υπογράφει κάθε εξερχόμενο έγγραφο και γενικά είναι υπεύθυνος για την ομαλή και αποδοτική λειτουργία του Εργαστηρίου Το Εργαστήριο λειτουργεί κατά τις εργάσιμες ημέρες και ώρες, σύμφωνα με τον κανονισμό του Πανεπιστημίου. Το ωράριο εργασίας του προσωπικού είναι αυτό που προβλέπεται για κάθε κατηγορία, σύμφωνα με τις διατάξεις του άρθρου 79 του Ν. 1566/85 (Α 167) και του άρθρου 5 του Ν. 2083/92 (Α 159). Ο Διευθυντής έχει την ευθύνη για την εν γένει λειτουργία του Εργαστηρίου, ενημερώνεται πριν από τη διεξαγωγή κάθε εργασίας που γίνεται σ αυτό στα πλαίσια ερευνητικού προγράμματος ή άλλου έργου, που έχει αποφασισθεί από τα αρμόδια όργανα και καθορίζει μέσα στα πλαίσια της αποστολής του Εργαστηρίου την προτεραιότητα στη χρησιμοποίηση οργάνων σε περίπτωση που δεν υπάρχει σχετική απόφαση. Όργανα και σκεύη, τα οποία παραδίδονται για τη διεξαγωγή εργασιών επισρέφονται, μετά τη χρησιμοποίηση τους στην κατάσταση που είχαν παραδοθεί. Με απόφαση του Διευθυντή συγκροτείται από μέλη του Εργαστηρίου, Επιστημονικό Συμβούλιο υπό την προεδρία του, το οποίο γνωμοδοτεί για κάθε θέμα που ανάγεται στην επιστημονική και διοικητική λειτουργία του Εργαστηρίου Με εισήγηση του διευθυντή στα αρμόδια όργανα του ιδρύματος είναι δυνατή η πρόσληψη επιστημόνων σε τομείς σχετικούς με τις διδακτικές και ερευνητικές δραστηριότητες του Εργαστηρίου, σύμφωνα με τις διατάξεις του άρθρου 18 του Ν. 1268/82. Ο Διευθυντής μπορεί να αναθέτει σε μέλος Ε.Δ.Τ.Π. τη διοικητική και γραμματειακή υποστήριξη του Εργαστηρίου.Πόροι Πόροι του Εργαστηρίου είναι: α) Οι πιστώσεις, οι οποίες προέρχονται από τις δημόσιες επενδύσεις, ή τον τακτικό προϋπολογισμό ή την ιδιαίτερη περιουσία του Ιδρύματος και οι οποίες χορηγούνται από τον Τομέα Δικαίου των Επιχειρήσεων και Εργασιακού Δικαίου, σύμφωνα με τη διαδικασία του άρθρου 9 του Ν. 1268/1982. β) Τα έσοδα από την παροχή υπηρεσιών, σύμφωνα με το άρθρο 3 παρ. 3 του Π.Δ. 159/1984 (Α 53). γ) Οι πιστώσεις και άλλες πηγές όπως: ι) Η ετήσια επιχορήγηση από τον τακτικό προϋπολογισμό και τον προϋπολογισμό δημοσίων επενδύσεων από τα διάφορα Υπουργεία, ιι) οι κληρονομιές, κληροδοτήματα, δωρεές και κάθε άλλη οικονομική ενίσχυση που προέρχεται από ημεδαπά ή αλλοδαπά φυσικά και νομικά πρόσωπα προς το Πανεπιστήμιο Κρήτης για τους σκοπούς του Εργαστηρίου εφόσον δεν τίθενται όροι που αντιβαίνουν στο σκοπό του Εργαστηρίου και του Πανεπιστημίου Κρήτης.Βιβλία Για τις ανάγκες του Εργαστηρίου τηρούνται τα ακόλουθα βιβλία και στοιχεία: - Βιβλίο πρωτοκόλλου. - Βιβλίο περιουσιακών στοιχείων. - Φάκελλος οικονομικών στοιχείων για κάθε έτος. - Κατάλογος επιστημονικών βιβλίων, περιοδικών και οργάνων. - Αρχείο ερευνητικών προγραμμάτων. - Κάθε άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο για το Εργαστήριο.Χώρος εγκατάστασης Χώρος εγκατάστασης του Εργαστηρίου είναι οι χώροι που παραχωρούνται σ αυτό για τη διεξαγωγή του έργου και ειδικότερα οι χώροι των ειδικών εγκαταστάσεων με τα όργανα και το λοιπό τεχνικό εξοπλισμό για τη διενέργεια των ερευνητικών προγραμμάτων και των εργαστηριακών ασκήσεων. Στο χώρο εγκατάστασης υπάρχει πινακίδα με τον τίτλο του Εργαστηρίου και το ονοματεπώνυμο του διευθυντή. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Διατάγματος.Εσωτερικός Κανονισμός Ο Εσωτερικός κανονισμός του Εργαστηρίου περιέχεται στα επόμενα άρθρα